Kogu ohtude võimsusest võib tunda siis, kui Jupiter-Saturn-Pluuto taukvadraadiga liitub Uraan Jääras ja Marss Neitsis. Nüüd mitte kaks vaid tervelt neli planeeti "löövad" Pluuto pihta, sundides teda tegutsema. Püssirohu lõhna saab kõige enam  tunda 21-22 juulil, seda enam, et Saturn, olles siis Kaaludes, on Kaalude märgi lõhkuvas null kraadis. Ja vaevalt saaks Saturnilt oodata diplomaatilisust. Augusti esimesel nädalal läheb üle taukvadraadi Veenus ja kõik võib lõppeda majanduslike sanktsioonide, finantsreeglite rikkumise eestvedajate karistamisega ja globaalsete süsteemide reorganiseerimise sujuva üleminekuga. Septembri keskel peaks see seisude olukord olema lõpetatud. Viimane taukvadraadi seis saab olema mais-juunis 2011.    Telge 0  Jäär - 0 Kaalud võib tinglikult lugeda emakse Maa atsendendiks. Liin Jäär-Kaalud on sümboolselt Emamaa kehaks. Uraan jõudes sinna võib ja peaks äratama massid, nad endisest tardumusest üles raputama. Kuid inimkonna äratamine võtab siiski rohkem aega ja sellepärast liigub Uraan selle nullpunkti lähedal pea kaks aastat. Uraan on elukutseline vabamõtleja, radikaalne antikonformist, ajastu kuningas, siis kõik alternatiivsed ideed saavad lõpuks ikkagi masside poolt omaks võetud. Kui juba kõiksuguste uute ideede  seeme on mulda pandud, siis see annab lõputult võimalusi minna edasi vaba energia, ravimise, rahvusvaheliste suhete ja võimu edasisele arengule.    Uraani nullpunktis viibimine tähistab aega kui ühineb kollektiivne teadvus ja muutub üleüldiseks vennalikuks koosluseks. Vähemasti see saab siit alguse. Seda muutust oli tunda ja ette näha juba palju varem. Uraan valmistas pinda ette vähemasti aasta enne kui ta ise Jäära läheb. Tuli ainult osata neid märke näha ja ära tunda. Neile, kes märke ei pannud  tähele või ei pööranud neile tähelepanu võib näida, et paljud pöördelised asjad tulid ootamatult ja äkki. Aga neid muutuste märke oli näha juba kevadest 2009.    Uraan on Jäära nullkraadis:  28.mai 2010 - 14.august 2010  12.märts 2011 - 29.märts 2011  10.november 2011 - 8.jaanuar 2012    Selle kolme perioodi jooksul kõik maakeral toimuv - rahutused, rahulolematused, vastuhakud - kõik see peegeldab Uraani lõppeesmärki - viia meid Valguse ajastusse. Ja kuigi vanad ja iganenud  paradigmad osutavad tugevat vastupanu, on nende energia ajaliselt aktiivne ainult esimesel perioodil. 2.augustist 2010. Saturn lahkub Maa atsendendi liinilt ja selle maailma vägevatel ei ole enam valikut. Jääb üle kaks võimalust, kas liituda Uraaniga või saada olla hävitatud. Oma kulminatsiooni saavutab konflikt ajavahemikus 22.juuli ja 2.augusti vahel, siis Saturn ja Uraan on otseses vastasseisus.    Selle pinge tase määrab ära, kui palju planeedil Maa tuleb üle elada erinevaid kataklüsme ja  katastroofe. Samal ajal on Pluuto Kaljukitse kolmandas kraadis retrograadses liikumises, küllalt lähedal Ilmapuu teljele, et luua vägagi pingelisi muutuste kombinatsioone. Osade inimeste arvates on just siis võimalik Maa pooluste vahetus. Teiste arvates võib selline pooluste vahetus toimuda ükskõik millal, siis kui Uraan asub null kraadis Jääras. On kuidas on, see keeruline teema ei mahu hetkel minu arusaamadesse. Üks vana ütlus kõlab umbes nii, ära ütle enne hüpet "hopp", kui hüpe veel teostamata.    Saturni-Uraani opositsioonile, mis kestab alates 2008.aastat, tuleb Uraanile toeks Jupiter ja seda üsna pikaks ajaks. Maist 2010 kuni veebruarini 2011, algul Kalade ja pärast Jääras asumisega. Selline nende kahe ühendus kordub iga 14 aasta järel. Jääras toimus viimati see 1927.aastal. Üks sündmus, mis ilmekalt näitab planeetide printsiibile vastavt toimet, oli aprillis, kui Moskvas avati esimene suurnäitus maailmaruumi aparaatide, seadmete ja ajalooliste materjalide eksponeerimisega. See oli esimene  rahvusvaheline näitus kosmonautikast. Ja kui Jupiter-Uraan said kokku vastasmärgis Kaaludes (juuli-august 1969), esimene inimene astus Kuu pinnale, sügisel saadeti kosmosesse kõige enam piloteeritavaid kosmoselaevu - "Sojuz-6,7 ja 8".    Jupiter-Uraan ühendus pole ainult seotud kosmosega. Uraan kannab endas uuenduslikke algeid ka Jupiteri sfääri kuuluvates asjades - poliitikas, sotsiaalabis, hariduses, religioonis. Provotseerib ja aitab kaasa vanade poliitikute lahkumisele areenilt, tekitab konflikte  riigiseseses valitsemises. Näitlik oleks 1941.aasta - Jupiter ühenduses Uraaniga Sõnnis - Saksamaa vastu astusid sõtta Suurbritannia, Nõukogude Liit ja USA.    Ja veel üks tähelepanek. Tavaliselt Jupiter liikudes aasta jooksul märgis teeb seal ka oma retrograadse liikumise ära. Nüüd on asi teistsugune. Kaladesse läks Jupiter 18.jaanuaril ja juba 6.juunil siseneb Jäära. Tema liikumine kiirenes pea kaks korda. Planeet juskui kiirustab Uraanile appi, teades, et tema osalemine missioonist Uraaniga on  väga oluline. Kui võtame arvesse, et päikesesüsteemis on Saturn Jupiteri ja Uraani vahel siis ajaplaneet Saturn on nende kahe energia vahel "lõksus". Saturn peaks "mõtlema", kas tasub kahe võimas energaiga planeetidele vastu hakata või hoopiski ühineda nendega.    Jupiteri "halbades" päevades võib teda süüdistada liigses enesega rahulolus, suurelisuses ning upsakuses. Täpselt nagu Uraani puhulgi, kui ta kaotab enesekontrolli ja on vahel fanaatiline, öeldes:"kas ainult minu moodi või mitte kuidagi".  Üks probleem, mis võib tekkida Jupiter-Uraan ühendusega, on see, et ilmneda võivad eneserahulolu fanatism. See võib nakatada ja haarata endaga kaasa inimmasse, see väljendub nende kannatamatuses ja sallimatuses teisitimõtlejate suhtes. Seni kui me liigume Ühise Teadvuse suunas, meie komme ja harjumus jagada kõike heaks ja halvaks, võib paljudes endiselt välja lüüa eitamise printsiip, sest igalühel on oma tõde.    Jupiteri üleminekul uude märki peaks säilitama piisavalt tarkust, et mitte "põlema"  minna ja hoiduda teistsuguste mõtetega inimrühmade mahategemisest. Probleemiks võib saada ka oskus ära tunda tõeline tõde. Jupiterile meeldib tõlgendada kahtlusi enda kasuks, mis tegelikult on enesepettus. Aegajalt koostöös Uraaniga Jupiter tegutseb läbimõtlematult. Paljud hakkavad kuulutama oma tõde ja mitte kõik öeldu ei saa olema õige. Esineb pettust ning võltsi. Kui algul paistab, et meetünnis on tilk tõrva, siis võib juhtuda hoopiski nii, et tünnis tõrvaga on ainult tilk mett. Jupiteri osalus  taukvadraadis ei saa olema meeldivaks jalutuskäiguks pargis. Enne tuleb see tõrvatünn puhtaks teha, kui saab edasi minna. Kõik see on aga osa arengu uuendamise protsessist.    Jupiteri ingressi kaardis teeb Pluuto opositsiooni Kronosele (Hamburgi koolkonnas kasutatav). Kronos sümboliseerib inimesi ja võimu, tema juhatab taevast showd. Kronose arvamust arvestatakse mitte sellepärast, et ta peegeldab tõde, vais et ta kuulub bossi lähikonda. Vastasseis räägib sellest, et selle maailma vägevad hakkavad  tulutult läbi suruma vanu konseptsioone. Sagedaste usalduse kuritarvitamiste tulemusena tuleb neil aga vastust anda. Rahvamassides tekib veelgi usaldamatus ja arvamus, et need juhid ei ole ikka oma alal nii kompetentsed kui pealt paistab. Nad ei õigusta rahva lootust midagi paremaks muuta.    Jupiter esindab tõde ja ei maksa siis imestada, kui tuleb arutlusele nende võimu kuritarvitamine ning saladuste paljastamine. See oleks positiivne protsess, kuid tulemused võivad olla hoopiski sellised, mida võib  tõlgendada teisiti. Jupiteri omadus parandada ka kõige hullem olukord, avab meile kogu finatssüsteemide ja pankade varjatud teod ja manipulatsioonid. Valede ja võltstegude ilmsikstulek ärritab koledal kombel rahvast. Mida finantsvägevad omal ajal külvasid, sellist saaki nad ka saavad.    Jäära nullkraadis olevad Jupiter ja Uraan on kvadratuuris ka Kaljukitses oleva Ceresega, mis läheneb Pluutole. Viimane esindab töörahvast. Siit võib järeldada, et rahvas võib äkiliselt korraldada väljaastumisi kõige  vastu, mis viimastel aastatel on pingetena kogunenud. Kõik kokku kuhjunud probleemid vajavad lahendamist ja üks aspekt, mis aitaks sõlmpunkte lahti raiuda, on astroloog C. Garrisoni arvates Pandora opositsioon Hybisega. Vastasseis räägib meile, et see, mis tundub, peab täituma, võib muutuda tänu oodatud üllatustele. Pandora - see on asteroid, mis lubab meile: " Mis ka ei juhtuks, võimalik on et saan ellu viia imeteo". Hybis valitseb seda, mis antud hetkel on oodata. Hybis kannab endas Marsi arheotüüpi,  tema märksõnadeks on "tõde rusikate abil, liigne oma tahte läbisurumine". Seda vastasseisu võiks tõlgendada nii, et on soov teda saada, mis tulevik toob. Lisaks on Hybis ühenduses asteroid Hidalgoga. Tema sümboliseerib vabadusvõitlust ja on seotud võimuga üldse. Selline siis nende seis Jupiteri jõudmisel Jäära märki olles asteroididega trigoonis ja sekstiilis.    Uraani oamduste hulka kuulub ka viimse momendi üllatused. Kardinaalmärkide ja sodiaagi kraadide mõju toimel võib Uraan lihtsalt esile  kutsuda midagi sellist, mis mahub mõiste alla "ime".  Niisiis pikk planeetide kvadratuuride periood annab aega atra seada, et maailma arengu põllul uued vaod sisse ajada. Ühest küljest kvadratuur paneb tegutsema, teisalt veeretab ette takistusi. Kui leitakse kompromiss, siis on võimalus normaalseks edasiminekuks. Kardinaalsete märkide kvadratuur läbi mitmete planeetide peab kaasa tooma uue kvaliteedi arengus.    Kõik kõige tähtsam toimub siis kevadest kuni sügiseni 2010. Sellel ajal töötavad kõik  olulised planeedid, kaasaarvatud Chiron, mis Kaladesse läks juba 20.aprillil. Temast on kavas kirjutada eraldi lugu, mis ilmub ehk hiljem.    Lõpetuseks toon ära mažoorsed aspektid kõrgemate planeetide vahel ajavahemikul 2010 - 2018, siis kui Uraan liigub Jääras (2010-2015) ja mõned aastad veel juurde. Uraan, Neptun, Pluto, Ixion, Varuna ja Chaos.  Ura 90 Plu 24 Jun 2012 09:13 08°Ar24' D 08°Cp24' R  Ura 90 Plu 19 Sep 2012 05:54 06°Ar57' R 06°Cp57' D  Ura 90 Plu 20 May 2013 23:02  11°Ar14' D 11°Cp14' R  Ura 90 Plu 1 Nov 2013 10:30 09°Ar26' R 09°Cp26' D  Ura 90 Plu 21 Apr 2014 19:19 13°Ar34' D 13°Cp34' R  Ura 90 Plu 15 Dec 2014 05:15 12°Ar35' R 12°Cp35' D  Ura 90 Plu 17 Mar 2015 02:50 15°Ar18' D 15°Cp18' D  Ura 60 Cha 15 May 2015 17:31 18°Ar35' D 18°Ge35' D  Ura 60 Cha 31 Jul 2015 13:19 20°Ar30' R 20°Ge30' D    Ura 60 Cha 13 Mar 2016 23:21 18°Ar57' D 18°Ge57' D  Ura 120 Ixi 13 Jun 2016 21:27 23°Ar40' D 23°Sg40' R  Ura 120 Ixi 9 Oct 2016  05:00 22°Ar46' R 22°Sg46' D  Ura 60 Cha 20 Oct 2016 01:38 22°Ar19' R 22°Ge19' R  Ura 60 Cha 17 Jan 2017 04:36 20°Ar43' D 20°Ge43' R  Ura 120 Ixi 7 May 2017 09:48 25°Ar46' D 25°Sg46' R  Ura 120 Ixi 27 Nov 2017 11:27 25°Ar06' R 25°Sg06' D  Ura 120 Ixi 31 Mar 2018 16:51 27°Ar28' D 27°Sg28' R  Ura 90 Var 9 May 2018 06:59 29°Ar39' D 29°Cn39' D        Kasutatud kirjandus:  Maailma Ajalugu, Varrak , 2004.  A ja O, Sünnipäevad, 2006  Cal Garrison.  Astrology of 2012 and Beyond.2009  Orakul 5.2010  ENE köited 1-10  Wikipedia.org  Valori arhiiv